বিজেপি কর্মীদের অত্যাচারে আত্মঘাতী মহিলা

নিউ ব্যারাকপুর: রাস্তায় ফেলে মারধর মহিলাকে। বিজেপি কর্মীর (BJP Workers) অত্যাচারে আত্মঘাতী মহিলা। ঘটনার পরেই বাড়ি থেকে পলাতক বিজেপি কর্মী মমতা সরকার সহ বাকিরা। প্রকাশ্য রাস্তায় ফেলে মারধর মহিলাকে বিজেপি কর্মীদের অভিযোগ পরিবারের। ঘটনাটি ঘটেছে নিউ ব্যারাকপুর পৌরসভা (New Barrackpore Corporation) সাত নম্বর ওয়ার্ডে। ঘটনাকে কেন্দ্র করে ব্যাপক উত্তেজনা ঘোলা থানায়।

আরও পড়ুন: সরকারি কাজে স্বচ্ছতা আনতে কী দাওয়াই দিলেন মুখ্যমন্ত্রী?

পরিবারের অভিযোগ, জমি দখলকে কেন্দ্র করে দীর্ঘদিন ধরে অনুপমা সরকারকে হুমকি দেয় বিজেপি কর্মী মমতা সরকার ও বাকিরা। আর তারপর গতকাল রাতে সেই বচসা পৌঁছে যায় চরম পর্যায়ে। প্রকাশ্যে রাস্তায় মহিলাকে ফেলে মারধর করে বিজেপি কর্মীরা। মিথ্যে অভিযোগে ফাঁসিয়ে দেওয়ার হুমকিও দেয় সেই বিজেপি কর্মীরা। আর এই অবমাননা সহ্য না করতে পেরে নিজের বাড়িতে আত্মঘাতী হন সেই মহিলা। আত্মঘাতী হওয়ার আগে সুইসাইড নোটে লিখে যান , সেই বিজেপি কর্মীদের নাম।